101. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Δ./5716 της 15/21 Απρ. 1988 (ΦΕΚ Β΄ 217) Ρύθμιση θεμάτων επιλογής και τοποθέτησης διευθυντών και υποδιευθυντών σχολικών μονάδων πρωτοβάθμιας και δευτεροβάθμιας Εκπαίδευσης. Εκτός από τις παρ. 14 και 15 καταργήθηκε η απόφαση αυτή από την παρ. 14 άρθρ. 6 Νόμ. 2043/1992 (ΦΕΚ Α΄ 79), ανωτ. σελ. 116,397. 14.Η προσωρινή αναπλήρωση διευθυντών σχολικών μονάδων και Σ.Ε.Κ. δεν μπορεί να διαρκέσει πέρα από τη λήξη του ίδιου σχολικού έτους. Στις περιπτώσεις βραχείων απουσιών των διευθυντών σχολείων για χρονικό διάστημα μέχρι 2 μηνών και εφόσον δεν υπάρχει υποδιευθυντής ή απουσιάζει ή κωλύεται, καθήκοντα διευθυντή ασκεί ο ανώτερος στο βαθμό εκπαιδευτικός του ίδιου σχολείου και επί ισοβαθμίας ο εκπαιδευτικός που ορίζεται από το περιφερειακό υπηρεσιακό συμβούλιο ύστερα από αξιολόγηση και σύγκριση των ισοβάθμων. 15.Η τοποθέτηση υποδιευθυντών στις σχολικές μονάδες της πρωτοβάθμιας και δευτεροβάθμιας εκπαίδευσης γίνεται μετά την τοποθέτηση των διευθυντών, με απόφαση του οικείου Νομάρχη ύστερα από πρόταση του οικείου περιφερειακού συμβουλίου που αξιολογεί κατά σειρά τους εκπαιδευτικούς της ίδιας σχολικής μονάδας: α)που έχουν το βαθμό Α΄ και επιθυμούν να ασκήσουν καθήκοντα υποδιευθυντή, β)που έχουν το βαθμό Α΄ και δεν εδήλωσαν ότι επιθυμούν να ασκήσουν καθήκοντα υποδιευθυντή, γ)που έχουν το βαθμό β΄ και επιθυμούν να ασκήσουν καθήκοντα υποδιευθυντή και δ)που έχουν το βαθμό β΄ και δεν εδήλωσαν ότι επιθυμούν να ασκήσουν καθήκοντα υποδιευθυντή. Για την τοποθέτηση υποδιευθυντών στις σχολικές μονάδες εφαρμόζονται ανάλογα οι διατάξεις των παρ. 4, 7 και 12 αυτής της απόφασης. Η ανωτέρω απόφαση κυρώθηκε και έχει ισχύ νόμου από την έκδοση της από το εδάφ. ε΄ της παρ. 1 του άρθρ. 16 Νόμ.1824/1988, ΦΕΚ Α΄ 296, (ανωτ. σελ. 116, 372). Σελ. 162,06(β) Τεύχος 1151-Σελ. 92 Σύμφωνα δε με την παρ. 2 άνω άρθρ. 16 Νόμ. 1824/1988 για το σχολικό έτος 1988-1989 οι πίνακες διευθυντών-υποδιευθυντών της άνω εκπ/σης καταρτίζονται το αργότερο μέχρι τέλος Οκτ. 1988.  (Η ανωτέρω προθεσμία του μήνα παρατάθηκε κατά 15 ημέρες από την Φ. 361.22/77/Δ1/ 7327/ 7-13 Ιουν. 1988 (ΦΕΚ-Β-377) Απ. Υπ. Παιδείας, που κυρώθηκαν και έχουν ισχύ νόμου από τα εδάφ. ΣΤ της παρ. 1 άρθρ. 16 Νόμ. 1824/ 1988, ΦΕΚ-Α-296 (ανωτ. σελ. 116, 373). Η ανωτέρω προθεσμία του εδαφ. γ παρατάθηκε κατά 7 ημέρες και στη συνέχεια μέχρι 16.7.1988 του εδάφ. γ και μέχρι 31 Ιουλ. 1988 του εδάφ. δ απόφαση: Φ. 361.22/77/Δ1/7327/713 Ιουν. 1988 (ΦΕΚ-Β-377) και Δ2.13450/8 Ιουλ.-12 Αυγ. 1988 (ΦΕΚ-Β-475) Απ. Υπ. Παιδείας, που κυρώθηκαν και έχουν ισχύ νόμου από τα εδάφ. ΣΤ και Ζ της παρ. 1 άρθρ. 16 Νόμ. 1824/1988, ΦΕΚ-Α-296 (ανωτ. σελ. 116,373). Οι ανωτέρω μέσα σε ( ) αποφάσεις καταργήθηκαν από την παρ. 14 άρθρ. 6 Νόμ. 2043/1992 (ΦΕΚ Α΄ 79), ανωτ. σελ. 116,397. 32.Β.β.101 Εκπαιδευτικοί Λειτουργοί εν γένει

[Source: greek_legal_code_raptarchis | Tokens: 2461]